ก่อนกินยาคุม แฟนยังมีน้ำหล่อลื่นอยู่อะครับ แต่หลังกินยาคุมมันแห้งมากครับ พอจะมียาคุมแนะนำไหมครับ ตอนนี้ใช้ synfonia อยู่ครับ
สวัสดีค่ะ ยาคุมกำเนิดยี่ห้อ synfonia ประกอบด้วยฮอร์โมน Drospirenone 3 มิลลิกรัม และ Ethinylestradiol 0.02 มิลลิกรัม ดังนั้น จึงถือเป็นยาคุมชนิดที่มีฮอร์โมนต่ำมาก จึงอาจเป็นได้ว่า การที่มีน้ำหล่อลื่นน้อยลงในขณะที่มีเพศสัมพันธ์ อาจเกิดจากผลของยาได้ ดังนั้น จึงอาจเปลี่ยนเป็นยี่ห้อที่มีปริมาณฮอร์โมนเอสโตรเจน (Ethinylestradiol) สูงขึ้นค่ะ ทั้งนี้ หากยังคงมีน้ำหล่อลื่นน้อยอยู่ อาจใช้เจลหล่อลื่นช่วย และฝ่ายชายต้องมีการเล้าโลมฝ่ายหญิงให้พร้อมก่อนที่จะสอดใส่อวัยวะเพศชายเข้าช่องคลอดค่ะ